open-index/open-wikipedia-markdown huggingface dataset:
Supermercau

Un **supermercau** ye una botiga en a que se venden productos variaus, que gosan incluyir comida (ultramarins, fruita y verdura fresca, conchelaus, carne, pescau, etc.), productos d'hichiene y de limpieza y a vegadas tamién electrodomesticos u ropa. Se diferencia d'una botiga d'ultramarins mas que mas en a suya mida, que gosa estar mas gran, y d'un mercau en que os diferents tipos de productos los vende o mesmo establimiento y se pagan toz chuntos a la fin. Beluns fan parti de franquicias. Os supermercaus se troban en os lugars y as ciudaz mientres que os hipermercaus son de dimensions muito mas grans y gosan trobar-se en as carreteras (u en as autopistas y autovías), u actualment a sobén en grans centros comercials en os que tamién gosa haber-ie locals de restauración y cines, por eixemplo, que por un regular tamién se troban en carreteras u autovías, en as redoladas d'as ciudaz.

Os clients que dentran a un supermercau por un regular lo recorren con un carret u una cesteta, a on van guardando os productos que crompran. Os productos son distribuitos por seccions: ultramarins, alimentos frescos, alimentos conchelaus, bebidas, etc. Istas seccions, a la vegada, s'organizan en pasadizos clasificaus por a suya naturaleza: galletas, cerials, fruitas, carnes, etc. O client u a clienta fa o pago d'a crompa en a caixa que ye situada en as salidas d'o establimiento.

A distribución de seccions ye muit parellana en toz os supermercaus. A intención ye que o client i faiga o recorriu mas amplo posible de manera que os productos de primera necesidat se i fiquen en diferents puntos y, por un regular, aleixaus d'a dentrada: carne, pescau, fruita y legumbres, yogurs, pan, leit, augua, etc.

O muebles con repalmars a on s'exponen os productos se dicen aparadors. D'atra man, os productos conchelaus y lactios s'exponen en arcons frigorificos. A parti de marketing que s'ocupa d'as tecnicas d'optimización de venda de productos en una superficie d'autoservicio se diz merchandising.

## Notas


## Referencias

## Se veiga tamién
* Mercau.
* Hipermercau.
Auca

L**'auca** ye una au de corral que ye a forma domestica de l'ánsar común (*[[Anser anser]]*), una anatida domesticada dende fa milenios por a carne, os uevos y as plumas d'ella. Os masclos d'iste animal se dicen **aucos** y ye cosa normal de fer-les a distinción por sexo. En aragonés medieval existiba a denominación masculina de *[[ansara]]* pero cayo en desuso pa nombrar las formas domesticas, igual como *[[ganso]]*.

As aucas son de buen criar con pastura y verduras porque no son ni gota miradas con o que trasegan, medran rapedo, meten os uevos cuasi en cualsiquier puesto, y a mas son gregarias entre ellas con que se'n puede fer una buena trapada, y si se les ha feito conoixer no marchan luenyes d'a casa. A mas, as fembras cuan se meten luecas son mais devotismas, que defensarán a cobada con a vida si sienten que les cal fer-lo, y a mas no s'aborrecen os uevos d'atros animals, con que fácil se las puede fer criar pollos d'atras aus de corral.

:«*Les auques minchen molto, pero donen buens [[cazuela|casuels]]*» (benasqués).
:«*Tiene unas aucas gordas como novillas, pero las empapuza a reventá*» (meyorribagorzano de Campo)

As aucas tamién pueden estar animals territorials y arremeter-se contra personas foranas u que no conoixen y, anque pa un adulto no posan garra periglo, si en i hai sueltas s'ha de parar cuenta con os ninos porque les pueden fer trepuzar si les enristen.

## Imáchens


Imachen:Abbess Roding domestic Emden geese - Essex England 06.jpg|Aucas d'engorde.
Imachen:Gänse in Berg bei Neumarkt 009.JPG|As aucas son gregarias y pueden formar rabanyos (aucadas).
Imachen:Celler Gans 8285950.jpg
Imachen:00 4760 Hausgänse.jpg


## Referencias
Cuencas hidrograficas d'a peninsula Iberica

A siguient ye una lista d'as prencipals **[[Cuenca hidrografica|cuencas hidrograficas]] d'a [[peninsula iberica]]**, ordenadas por superficie. En amariello as cuencas hidrograficas que se ocupan parti d'o territorio aragonés.

## Fuent
*  Quadro sinoptico d'os principales ríos espanyoles Tablas de datos cheograficos de l'Atlas Nacional d'Espanya, (Instituto Nacional de Estatistica d'Espanya)
Río Ortiz

Lo **río Ortiz** ye un afluent de lo río Piedra por la suya marguin dreita. Traviesa los termin municipals d'Abanto, Monterd y Nuevalos.

## Toponimia
En la baixa Edat Meya bi heba una grancha propiedat de los monches de Piedra de que se'n fa mención en latín como *grangia de Ortix*.

## Naixedero
Lo cabalto de la cuenca hidrografica de lo río Ortiz ye en lo termin municipal de Cubel, chunto a la cuenca endorreica de Gallocanta. Una serreta de Cubel y Abanto conoixida como *El Tejar* y situada en lo espacio entre las sierras d'el Frontón y de l'aliniacion de Pardos-Santa Cruz ye desauguada en las suyas dos versants por dos barrancos que antes de complegar recullen l'augua d'una zona de fuents (de Marcollentas y del Hocino), formando lo río Ortiz.

## Afluents
L'arroyo de la Veguilla ye un afluent suyo por la man dreita que baixa dende lo termin municipal de Cubel (a on que tiene un barranco formador conoixiu como *barranco de Ortiz*), pasa chunto a lo uello de Pardos, y caye auguas entabaixo d'Abanto.

Lo barranco de Val de la Olla ye unatro afluent por la suya man dreita y caye en lo termin municipal de Nuevalos.

## Entibos
En Abanto bi ha un entibo conoixiu como *[[balsa de las fuentes]]*.

## Desembocadura
Lo río Ortiz caye en lo río Piedra en una zona inundada por la coda de l'actual entibo de la Tranquera en lo termin municipal de Nuevalos.

## Referencias
Mercau

O termin **mercau** en economía tien dos acepcions prencipals, una indica o puesto (tamién en sentiu fegurau) a on se realizan os intercambios economico-comercials de materias primas, biens, servicios, diners, instrumentos financiers etc, a segunda se refiere a o mecanismo institucional por meyo d'o cual se desenvolica un comercio.

Os diferents mercaus se pueden clasificar seguntes os criterios siguients:
* *Grau de concentración*: numero d'interpresas u vendedors que i hai en o mercau. Tamién o numero de demandants.
* *Influyencia sobre o pre*: os pres pueden estar marcaus por o mercau u puet estar que as interpresas i puedan influyir.
* *Grau d'homocheneidat/ tipo de producto*: un mercau ye homochenio cuan os productos son intercambiables.
* *Intensidat de competencia*: a tensión en que as interpresas luitan adintro d'o mercau por vender mas.
* *Grau de transparencia / información perfecta u imperfecta*: información de que disponen tanto vendedors como crompadors sobre o producto que se vende en o mercau.
* *Barreras de dentrada u salida*: obstaclos que impedisen salir u dentrar en o mercau (un paradigma de barrera son os arancels).

## Notas


## Referencias
Mondongo

**Mondongo** u **mandongo** ye o nombre que se da a o conchunto de tripas y budiellos de tocín en a matacía con que dimpués de lavaus se fa os embutius, y tamién a ensundia y a carne capolada y mezclada con atros ingredients con que s'imple os ditos budiellos.

A preparación d'o mondongo ye una fayena que tradicionalment s'ha asociau con y que la feban as mullers, entre que os hombres mataban o tocino, lo estriparraban, lo pinchaban por os piez pa que trascolase a sangre pa las tortetas y morciellas, y dimpués partiban as piezas de canal como os lomos, os pernils, o tocino, etc.

Con bel trozo de carne capolada d'os que sobraba en fer o mondongo se feba tamién atros derivaus, como as mondonguillas u pilotas de carne que luego se guisaba y se comeba, ixe mismo día.

Muitos d'os productos d'o mondongo se minchan secos, salaus u fumaus, por o que en rematar se pinchaban con camatrillos por tot en a falsa, en o reposte, en as bodegas u en a cocina u mismo en o repalmar d'a chaminera pa que s'ixoriasen. Un gran enemigo d'os mondongos que son asinas, pinchaus, son as moscas, que los pueden «cagar» (meter os uevos d'ellas) y se cucan.

## Expresions
* «***Fer mondongo***» - En sentiu literal ye capolar u deixar a carne presta pa fer o mondongo d'ella. En un sentiu figurau, tamién puede significar que un cuerpo ye estriparrau u feito esterzas: «*L'ha pillau un cambión y l'ha dejau fecho mondongo*». Tamién puede emplegar-se como amenaza: «*Te voi a fer mondongo!*».
* «***Mondonguiar***» - Como fer o mondongo ye una fayena aburrida y se soleba aprofitar pa charrar as personas que s'achuntaba pa fer-lo, «mondonguiar» tamién significa fer un treballo pero sin parar toda l'atención que cal porque se charra: «*Chitón! Ya cal que tos metiaz a trebajar bien, que no paraz de mondonguiar.*»

## Se veiga tamién

* Matacía.
* Mondonguilla.
* Chireta.
* Torteta.
* Morciella.

## Referencias
Gentiana lutea

A **chonza** u **chanzana** ( (L., 1753)) ye una planta herbacia d'a familia Gentianaceae y d'o chenero *[[Gentiana]]*, que en ye a suya especie tipo.

Habita en praus de montanya d'o centro y lo sud d'Europa, y ye conoixida mas que mas porque a vena tiene firmes propiedaz medecinals contra o mal d'estomago. Cualques bebidas comercials d'extractos contienen chonza entre os suyos ingredients, como as tonicas y os bíter.

## Descripción
A chonza ye una planta herbacia perén con una roseta de fuellas acaulas que en primeras medra en o suelo dica la florada, que chita un tallo vertical que puede pasar d'un metro d'alto y con flors amariellas.

As radices son adventicias pero con l'aparienza bulbosa. Una vez secas, se feban bullir pa preparar infusions con que se tractaba por principal os problemas d'o sistema dichestivo, dende as infestacions con cucos u atros parasitos dica os mals d'ulcera. En exceso puede tener efectos laxants.

L'extracto d'a radiz puede tener tamién efectos febrifugos (fa baixar a fiebre) y puede facilitar a regla d'as mullers. Tiene un gusto amargo caracteristico.

## Imáchens

Imachen:Gelber Enzian - Brecherspitz (9965633314).jpg|En o mont
Imachen:Gentiana lutea.JPG|*Gentiana lutea*
Imachen:Gentiana lutea DriedRoots.JPG|Radiz seca
Imachen:Illustration Gentiana lutea0 clean.jpg|Dibuixo de *Gentiana lutea*


## Se veiga tamién
* Estremoncillo.
* Bolomaga.
* Visca.

## Notas


## Referencias

## Enlaces externos
Sachitario

**Sachitario** fa referencia a cuantos articlos:

## Astronomía
* **[[Sachitario (constelación)]]**.
* **[[Enana Eliptica de Sachitario]]** u SagDEG (de l'anglés *Sagittarius Dwarf Elliptical Galaxy*, ‘Galaxia Enana Eliptica de Sachitario’); galaxia satelite d'a Carrera de Sant Chaime, a 70.000 anyos luz d'a Tierra.
* **[[Enana Irregular de Sachitario]]** u SagDIG (de l'anglés *Sagittarius Dwarf Irregular Galaxy*, ‘Galaxia Enana Irregular de Sachitario’); galaxia irregular que se troba a 4,2 millons d'anyos luz d'a Tierra.
* **[[Nube Estelar de Sachitario]]** (tamién conoixida como *Delle Caustiche*, *NGC 6603* u *M24*), nube estelar en a constelación de Sachitario descubierta por Charles Messier en 1764.
* **[[Brazo de Sachitario]]**, tamién conoixiu como *brazo Carina-Sachitario*; un d'os brazos espirals d'a Carrera de Sant Chaime.
* **[[Sachitario A]]** (u *Sgr A*), fuent d'emisión de radio complexa situada en o centro d'a Carrera de Sant Chaime.

## Amás
* **[[Sachitario (astrolochía)]]**, signo d'o zodiaco.
* ***[[Sagittarii]]*** (en singular, *sagittarius*), arquers que en l'Antigua Roma feban parti d'as tropas auxiliars.
Val d'Anento

La **val d'Anento** ye una val con dirección NE-SU que encomienza en la part de los termins municipals d'Anento y Baguena de la marguin sudoccidental de Campo Romanos, y acaba en la ribera de Xiloca chusto en lo nuclio habitau de Baguena.

## Toponimia
Lo microtoponimo actual *valdeanento* de Baguena tiene lo suyo correspondient en los textos medievals de Daroca y la suya redolada.

Bi ha microtoponimos con component aragonés propios de la cheografía fisica como *[[El Recuenco (Anento)|El Recuenco]]*, *[[La Cantera (Anento)|la Cantera]]*, *la [[Cantera de Valdezorras]]*, *[[La Muela (Anento)|La Muela]]*, *Los [[Toyagar|Tallagar]]es*, *Las [[Esbarradera]]s* y *monte Chico*. Lo microtoponimo *Arguilai* ye de fonetica mozarabe y correspondería a l'aragonés "archilero", puesto con archila.

## Hidrolochía
La val d'Anento ye desauguada principalment por la rambla d'Anento y por la rambla tributaria suya de la marguin ezquierda rambla d'Arguilai. En los *[[aguallueve]]s* d'Anento y de Baguena aflora l'augua soterrana que circula baixo las rocas sedimentarias de Campo Romanos (sector local de la depresión de Calatayú y Mont Albán), salindo baixo un nivel de calsineras bien vistable en las marguins d'esta cuenca sedimentaria cenozoica.

## Referencias

## Bibliografía
* Eduardo Viñuales Cobos: *Red Natural de Aragón. Jiloca* nº 18, 2007.
* Eduardo Viñuales Cobos: *Red Natural de Aragón. Campo de Daroca* nº 24, 2008.
Penya de l'Aguila

**Penya de l'Aguila** puede fer referencia a:
* **[[Penya de l'Aguila (sierra de Tablado)|Penya de l'Aguila]]** (1.439), una penya situada en la sierra de Tablado.
* **[[Penya de l'Aguila (Andorra)|Penya de l'Aguila]]** (834 m), una penya situada entre los termins municipals d'Andorra y Alcorisa.
* **[[Penya de l'Aguila (La Muela)|Penya de l'Aguila]]** (627 m), una penya situada en lo termin municipal de La Muela.
* **[[Penya de l'Aguila (Muel)|Penya de l'Aguila]]**, una penya situada en lo termin municipal de Muel.
Pseudociencia

Lo termin **pseudociencia** (d'o griego *pseudo*, *ψεύδω*, "falso" y d'o latín *cientia* "ciencia") s'aplica a toz aquels estudios que, con pretensión d'estar cientificos, trencan bel prencipio d'a filosofía d'a ciencia u d'o metodo cientifico. Per tanto, pseudoscientifico tiene lo sentiu de pretendidament cientifico, y la pseudosciencia sería lo conchunto de conoixencias que tienen la pretensión d'estar cientificas y se presentan como tals, pero no siguen lo metodo cientifico.

## Lista de pseudosciencias
*Alquimia.
*Astrolochía.
*Criptozoolochía.
*Frenolochía.
*Magnetoterapia.
*Pseudoarqueolochía.
*Ufolochía.

## Referencias
Sierra de Belchit

La **sierra de Belchit** (en castellano *Sierra de Belchite*), son unas elevacions de la depresión d'Ebro con dirección NU-SE situadas entre los termins municipals d'Almonecir de la Cuba y Belchit.

## Altarias
La principal altaria ye lo mollón d'el Lobo con 632 m.

## Cheolochía
Comprende l'anticlinal d'anticlinal d'Almonecir de la Cuba, con afloramientos churasicos y una representación de la plana d'erosión fundamental finiterciaria (S2).

La sierra de Belchit ye travesada por lo río Aguas a traviés de lo estreito de Malpasillo, lo que representa una cluse. En tiempos de los romanos s'aproveitó este estreito en Almonecir de la Cuba pa construir una presa. Auguas enta baixo d'esta cluse bi ha un ventallo aluvial d'edat plio-cuaternaria.

## Referencias

## Bibliografía
* Instituto Geológico y Minero de España: *Mapa Geológico de España E 1:50.000. Belchite*. Fuella 440 (28-17). Servicio de publicaciones del Ministerio de Industria y Energía. 1989.
* María Asunción Soriano: *Superficies de erosión finiterciarias desarrolladas al S y SW de Zaragoza*. Acta geológica hispánica, ISSN 0567-7505, Vol. 23, Nº 1, 1988.
* María Blasco Lázaro: *Red natural de Aragón. nº 6, Campo de Belchite*. Prames, 2006.
Penyuela

Una **penyuela** ye una penya chica, estando lo indicador de la mida lo sufixo *[[sufixo -uelo|-uela]]*. En toponimia se'n fa mención a sobén en *[[Substantivos incontables en aragonés|pluralia tantum]]* (*Las Penyuelas*), a diferencia de *peniella* y *penyeta*.

## Penyuelas mencionadas en textos medievals
Se documenta una "penyuela" en l'arbitrache sobre l'abrevador de La Matiella de Fuents d'Ebro (1341):

## Microtoponimos actuals
Son toponimos actuals formaus con *penyuela* u *penyuelas*:
* La Penyuela: en Gallocanta.
* Las Penyuelas: en Bichuesca.
* Las Penyuelas: en Abanto.
* Las Penyuelas: en Aladrén.
* Las Penyuelas: en Alpenyés.
* Las Penyuelas: en Maluenda.
* Penyuelas en L'Aldeyuela de Tiestos.
* Rambla de la Penyuela: en La Puebla de Valverde.

## Referencias
Val de Pardos

La **val de Pardos** ye una val con dirección NU-SE que baixa dende la muga entre Abanto y Castellón d'Alfarba a piet de lo penyón de la Cruz de Pardos dica l'ueste de lo termin municipal d'Aceret.

La suya man dreita ye l'aliniación alto de la Zorra-Penya de San Bartolomé-Madroñal de la sierra de Pardos, la ezquierda ye la sierra Pelada con lo penyón de la Cruz de Pardos en lo cabalto.

## Hidrolochía
La val de Pardos ye desauguada por lo barranco de la val de Pardos, que en lo termin d'Aceret caye en lo barranco d'Aceret, principal formador de la rambla de Val de Codo, tributaria de Xiloca por la suya marguin ezquierda.

Con la incorporación de lo despoblau de Pardos en lo termin municipal d'Abanto, ye la sola part de l'actual termin municipal d'Abanto que desaugua enta Xiloca.

## Toponimia
Lo toponimo *val de Pardos* se documenta ya en un pergamino de Paracuellos de Xiloca datau de lo 8 de marzo de 1290. Tamién se documenta en un texto de 1551:

## Referencias
Aconitum napellus

A **tuera**   ( (L., 1753), ye una planta herbacia d'a familia d'as ranunculacias que se troba en a montanya y ye conoixida mas que mas por estar de firme verenosa y bella vez dica mortal pa las personas y os animals.

Entre que os nombres populars de tipo lexico de «tuera» son amplament documentaus en a zona de l'aragonés oriental y centro-oriental (Sobrarbe y Ribagorza), en cheso (variedat occidental) se documenta os nombres trivials **aconito** (con pronunciación plana) y **atonico**. Tamién existe a denominación de **napech**.

## Descripción

A tuera ye una planta herbacia perén, con follas palmadas u resectas, sin vellosidat, que brostan en roseta dende o suelo pero van formando un tallo respigau luego. A vena fa una forma adventicia pero tuberculosa, con tuberculos blancos de chovenons pero que se torna pardos cuan se fan viellos y son a parte an que mas aconitina se troba.

As flors son grans, lilas u azuls, a-saber qué berroyas, y se fan en una inflorescencia de tipo racemo vertical bien vistable entre o verde d'os praus.

O fruito ye una tabiella que contiene a simient, feita de granos arronchadez y arrebullinaus.

## Habitat

A tuera ye una planta propia de l'alta montanya en a Europa eurosiberiana y en os Pireneus, pos no creixe en as montanyas de clima mediterranio. Arriba dica l'Himalaya por levant.

S'estima mas os suelos humedos y guardaus contra o viento, por o que se'n gosa trobar en as comas y cerca d'os torrents de montanya. S'ha de parar cuenta con os puestos an que n'i hai muta y s'apaixenta os rabanyos, pos os animals en pueden minchar cuan acuden a abrevar-se y se mueren a-escape.

## Toxicidat

Todas as partes d'una tuera son toxicas, pos i hai aconitina y atros alcaloides en toz os teixius. A vena ye verenosa en especial, pos se i guarda as substancias de reserva pa l'hibierno con que ye l'organo an mas concentrau ye o vereno.

## Imáchens


Imachen:Aconitum napellus RHu 002.JPG|Racemo de flors.
Imachen:Aconitum napellus subsp. vulgare kz06.jpg|Fuella.
Imachen:Aconitum napellus subsp. vulgare in Jardin Botanique de l'Aubrac 07.jpg|Fuellas chóvens.
Imachen:Aconitum napellus plant (12).jpg|Arredol d'un vivero.
Imachen:Aconitum napellus an der Braunarlspitze.JPG|Habitat.


## Se veiga tamién

* Chanzana.
* Didalera.

## Notas


## Referencias

## Enlaces externos
Tiradera

:*Pa l'arma y chuguet que s'emplega pa tirar piedras, se veiga [[tirador]].*

Una **tiradera**, en o Pireneu, ye un camín esbrozau en a selva pa sacar os trallos tirando-los con abríos u atros mecanismos de tracción, enta una «plaza» chunto a una pista forestal u carretera an que se pueda cargar-los en cambions u atros medios de transporte enta lo suyo destino definitivo.

Antes d'a mecanización d'o treballo, as tiraderas remataban en un barranco u bel río, t'an que se feba rodar os troncos pa que contino l'augua los llevase. L'acción de conducir os troncos con as ganchas dende a ribera se deciba «barranquiar».

A persona que ubre as tiraderas y dimpués treballa sacando os troncos («tirando») con as bestias se diz o «tirador».

## Cheosinonimos

En a Sierra d'Albarracín, que tamién tiene bella cosa de tradición a madera, se deciba «*arrastradero*» a la tiradera, y «*arrastrador*» a o tirador.

## Imáchens


Imachen:Logging road East Kalimantan 2005.jpg|Tiraderas en a selva tropical de Borneo.


## Referencias

## Se veiga tamién

* Tranya.
* Tirador (treballador).
* Trallo (tronco).
Tirador (treballador)

:*Un [[tirador]] tamién ye un chuguete que sirve pa aventar pedradas.*

Un **tirador** (u si ye muller **tiradora**) en o Pireneu yera o treballador d'a madera que en chunto con os picadors s'adentraba en a selva pa sacar os trallos, literalment «tirando-los» con abríos u bueis, por os senders que enantes ellos mismos s'heban ubierto y que se deciban «tiraderas».

En a Sierra d'Albarracín y os Monts Universals, iste treballo se deciba «*arrastrador*».

## Se veiga tamién

*Picador.
*Navatero.

## Referencias
The Incredibles

**The Incredibles** (títol orichinal en anglés, estrenada en Aragón con o títol en castellano *Los Increíbles*) ye una cinta estausunidense de cine d'animación de l'anyo 2004, dirichida por Brad Bird y producida por John Walker con guión de Brad Bird, con as voces de Craig T. Nelson, Holly Hunter, Sarah Vowell, Spencer Fox, Jason Lee, Samuel L. Jackson y Elizabeth Peña.

## Se veiga tamién
* Cine en 2004.
* Cintas de 2004.

## Referencias
Happy Feet

***Happy Feet*** (títol orichinal en anglés, en aragonés ***Piez felices***, estrenada en Aragón con o títol en castellano de ***Happy Feet: Rompiendo el hielo***, en aragonés ***Happy Feet: crebando lo chelo***) ye una cinta de cine estausunidense de cine d'animación de l'anyo 2006, dirichida por George Miller y producida por Bill Miller, George Miller y Doug Mitchell con guión de Warren Coleman, John Collee, George Miller y Judy Morris, con as voces d'Elijah Wood, Robin Williams, Brittany Murphy, Hugh Jackman, Nicole Kidman, Hugo Weaving, Anthony LaPaglia, Magda Szubanski y Steve Irwin.

## Se veiga tamién
* Cine en 2006.
* Cintas de 2006.

## Referencias

## Vinclos externos

*  ''Happy Feet'' en Internet Movie Database.
WALL-E

**WALL-E** ye una cinta de cine estausunidense de cine d'animación de l'anyo 2008, dirichida por Andrew Stanton y producida por Jim Morris con guión de Andrew Stanton y Jim Reardon, con as voces de Ben Burtt, Elissa Knight, Jeff Garlin, Fred Willard, John Ratzenberger, Kathy Najimy y Sigourney Weaver.

## Se veiga tamién
* Cine en 2008.
* Cintas de 2008.

## Referencias
Luca (cinta de 2021)

:*Iste ye un articlo sobre una cinta d'animación d'o cine italiano de l'anyo 2021; ta atros usos, se veoga *'Luca***.

***Luca**' (títol orichinal en italiano, estrenada en Aragón con o suyo títol orichinal) ye una cinta de cine estausunidense de cine d'animación de l'anyo 2021, dirichida por Enrico Casarosa y producida por Andrea Warren ta las productoras *[[Walt Disney Pictures]]* y *[[Pixar Animation Studios]]*, con guión de Jesse Andrews y Mike Jones, con as voces de Jacob Tremblay, Jack Dylan Grazer, Emma Berman, Marco Barricelli, Saverio Raimondo, Maya Rudolph y Jim Gaffigan.

## Argumento
Mientres oa anyos 1950, en 1959 en Portorosso, una ciudat costera d'a Riviera italiana en Liguria, un choven clamau Luca comparte aventuras con o suyo nuevo millor amigo Alberto. Manimenos Luca y Alberto amagan un secreto: toz dos son monstros marins d'un mundo debaixo d'a superficie de l'augua.

## Se veiga tamién
* Cine en 2021.
* Cintas de 2021.

## Referencias

## Vinclos externos
*  ''Luca'' en Internet Movie Database.
*  ''Luca'' en FilmAffinity.
The Lion King

**The Lion King** (títol orichinal en anglés, estrenada en Aragón con o títol en castellano *El rey león*) ye una cinta estausunidense de cine d'animación de l'anyo 1994, dirichida por Roger Allers y Rob Minkoff y producida por Don Hahn con guión de Irene Mecchi, Jonathan Roberts y Linda Woolverton, con as voces de Jonathan Taylor Thomas, Matthew Broderick, James Earl Jones, Jeremy Irons, Moira Kelly, Niketa Calame, Ernie Sabella, Nathan Lane, Robert Guillaume, Rowan Atkinson, Whoopi Goldberg, Cheech Marin, Jim Cummings y Madge Sinclair.

## Se veiga tamién
* Cine en 1994.
* Cintas de 1994.

## Referencias
Over the Moon (cinta de 2020)

:*Iste articlo ye sobre una cinta chino-estausunidense de cine d'animación de 2020, ta atros usos, se veiga *'Over the Moon***.

***Over the Moon*** (títol orichinal en [[Idioma anglés|anglés]], en [[Idioma aragonés|aragonés]] ***Sobre la Luna***, estrenada en [[Aragón]] con o títol en [[Idioma castellano|castellano]] de ***Más allá de la Luna***, en aragonés ***Dillá d'a Luna**') ye una cinta de cine d'animación y cine de fantasía de l'anyo 2020 coproducida por o cine estausunidense y lo cine chinés, dirichida por Glen Keane seguntes un guión d'Audrey Wells, con una banda sonora orichinal de Steven Price, y producida por Gennie Rim y Peilin Chou ta las productoras *[[Netflix Animation]]*, *[[Pearl Studio]]*, *[[Dentsu Entertainment]]*, *[[Sony Pictures Imageworks]]* y *[[Glen Keane Productions]]*. Conta con as voces de Cathy Ang, Phillipa Soo, Ken Jeong, John Cho, Ruthie Ann Miles, Margaret Cho y Sandra Oh.

## Se veiga tamién
* Cine en 2020.
* Cintas de 2020.

## Referencias

## Vinclos externos
*  ''Over the Moon'' en Internet Movie Database.
*  ''Over the Moon'' en FilmAffinity.
Inside Out (cinta de 2015)

:*Iste articlo ye sobre una cinta d'animación estausunidense de 2015; ta atros usos, se veiga *'Inside Out***.

***Inside Out*** (títol orichinal en [[Idioma anglés|anglés]], en [[Idioma aragonés|aragonés]] ***D'adintro enta fuera***, estrenada en [[Aragón]] con o títol en [[Idioma castellano|castellano]] ***Del revés (Inside Out)***, en aragonés ***D'o revés (Inside Out)**') ye una cinta de cine estausunidense de cine d'animación de l'anyo 2015, dirichida por Pete Docter y producida por Jonas Rivera ta las productoras *[[Walt Disney Pictures]]* y *[[Pixar Animation Studios]]*, con guión de Pete Docter, Meg LeFauve y Josh Cooley, dirección de fotografía de Patrick Lin y Kim White, banda sonora orichinal de Michael Giacchino, con as voces de Amy Poehler, Phyllis Smith, Richard Kind, Lewis Black, Bill Hader, Mindy Kaling, Kaitlyn Dias, Diane Lane y Kyle MacLachlan.

## Se veiga tamién
* Cine en 2015.
* Cintas de 2015.

## Referencias

## Vinclos externos

*  ''Inside Out'' en Internet Movie Database.
*  ''Inside Out'' en FilmAffinity.
Pixar

**Pixar Animation Studios** ye una empresa estausunidense de cine d'animación per ordinador subsidario de Walt Disney Studios y propiedat de The Walt Disney Company con seu en Emeryville, California, Estaus Unius. O suyo orichen se remonta a 1979, cuan prencipió a operar como *The Graphics Group*, a división computacional de Lucasfilm.​ Cuasi un decenio dimpués estió adquirida per Steve Jobs, que amás invirtió en o suyo capital pa establir-la como una empresa independient d'animación.​ En 1995 Pixar produció Toy Story, o primer largometrache animau per ordinador en a historia d'o cine. Dimpués de cuantos anyos de colaboración marcaus per cuantas produccions exitosas, Disney adquirió lo estudio en 2006.

L'estudio ha ganau 23 premios Oscar, 10 premios Globos d'Oro y 11 premios Grammy, de conchunta con muitos atros premios y reconoixencias. Muitas d'as cintas de Pixar han estau nominadas a lo Premio de l'Academia a la Millor Cinta d'Animación, dende la suya creyación en 2001, con once ganadors estando Finding Nemo (2003), The Incredibles (2004), Ratatouille (2007), WALL-E (2008), Up (2009), Toy Story 3 (2010), Brave (2012), Inside Out (2015), Coco (2017), Toy Story 4 (2019) y Soul (2020); os cuatro nominaus sin ganar son Monsters, Inc. (2001), Cars (2006), Incredibles 2 (2018) y Onward (2020).

## Referencias
Sierra Gorda (Fuent de Todos)

La **sierra Gorda** ye una serie d'elevacions de lo termin municipal de Fuent de Todos con dirección NU-SE.

## Altarias
La principal altaria ye l'alto de Sierra Gorda con 790 m.

## Cheolochía
Bi ha afloramientos de materials churasicos, sobre tot las calsineras con oncolitos de la Formación Figueruelas (Kimmerigchián, Churasico superior), pero tamién la Formación ritmita calsinosa de Loriguiella y las calsineras con oncolitos de la Formación Figueruelas (Kimmerigchián, Churasico superior), en lo nuclio de l'anticlinal de la sierra.

Bi ha una representación de la plana d'erosión fundamental finiterciaria (S2), que tiene continación con las restas d'esta superficie en la sierra de Belchit.

En sierra Gorda bi ha unas vals en cul de saco conoixidas como focinos.

## Referencias

## Bibliografía
* Instituto Geológico y Minero de España: *Mapa Geológico de España E 1:50.000. Azuara*. Fuella 439 (27-17). Servicio de publicaciones del Ministerio de Industria y Energía. 1989.
* Instituto Geológico y Minero de España: *Mapa Geológico de España E 1:50.000. Longares*. Fuella 439 (27-16). Servicio de publicaciones del Ministerio de Industria y Energía. 2005.
* María Asunción Soriano: *Superficies de erosión finiterciarias desarrolladas al S y SW de Zaragoza*. Acta geológica hispánica, ISSN 0567-7505, Vol. 23, Nº 1, 1988.
* María Blasco Lázaro: *Red natural de Aragón. nº 6, Campo de Belchite*. Prames, 2006.
Tenkū no Shiro Laputa

**Laputa: Castle in the Sky** u simplament **Castle in the Sky** (títol internacional en anglés, títol orichinal en chaponés: 天空の城ラピュタ "Tenkū no Shiro Rapyuta", estrenada en Aragón con o títol en castellano *El castillo en el cielo*) ye una cinta chaponesa de cine d'animación de l'anyo 1986, dirichida por Hayao Miyazaki y producida por Isao Takahata con guión de Hayao Miyazaki, con as voces de Mayumi Tanaka, Keiko Yokozawa, Kotoe Hatsui y Minori Terada.

A cinta sigue las aventuras d'un nino y una nina en zaguerías d'o sieglo XIX que intentan conservar un cristal machico mientres buscan un lechendario castiello flotant clamau Laputa estando acazaus per piratas y militars.

Estió la primera cinta producida per Studio Ghibli y ha teniu una fuerte influencia en a cultura popular chaponesa y ha inspirau numerosas cintas, meyos y chuegos en Chapón y internacionalment. Tamién se considera un clasico influyent en os cheneros steampunk y dieselpunk.

## Se veiga tamién
* Cine en 1986.
* Cintas de 1986.

## Referencias
Studio Ghibli

**Studio Ghibli** (en chaponés: 株式会社スタジオジブリ "Kabushiki-gaisha Sutajio Jiburi") ye una empresa chaponesa de cine d'animación con seu en Koganei, Tokio, Chapón.

L'estudio ye conoixiu per os suyos largometraches animaus y tamién ha produciu cuantos curtometraches, comercials de televisión y una cinta pa televisión. A mascota d'o estudio y lo simbolo mas reconoixible ye lo personache Totoro, un esprito felín chigant d'a cinta de 1988 My Neighbor Totoro. As cintas mas taquilleras de Studio Ghibli incluyen Spirited Away (2001), Ponyo (2008) y Howl's Moving Castle (2004). L'estudio estió fundau lo 15 de chunyo de 1985 per los directors Hayao Miyazaki y Isao Takahata y lo productor Toshio Suzuki, dimpués de l'exito d'a cinta d'anime Nausicaä of the Valley of the Wind (1984). Studio Ghibli tamién ha colaborau con en o desarrollo visual de cuantos videochuegos. Cinco d'as cintas de Studio Ghibli se troban entre las 10 cintas d'anime mas taquilleras realizadas en Chapón.

O suyo nombre deriva d'a parola que los italianos utilizaban pa los suyos avions d'exploración d'o Sahara entre la Segunda Guerra Mundial. Tamién ye la parola italiana utilizada pa nombrar l'aire calient que bufa en iste disierto. Encara que lo nombre ye italiano, la pronuncia cuan se refiere a lo estudio ye "jibree" u "ji-bu-ri", pa adaptar-se a la fonetica d'a luenga chaponesa. A suya intención en triar este nombre yera la ideya de "fer bufar un nuevo aire en a industria de l'anime".

## Cintas




## Referencias
Rambla d'el Barruezo

La **rambla d'el Barruezo** u **río Barruezo** ye un afluent de lo Millars por la suya marguin dreita.

Naixe en lo municipio de Manzanera, baixo la talaya de la Fuent d'el Cepo. Fa de muga entre Aragón y lo País Valenciano en dos puntos, entre los municipios d'Albentosa y Lo Toro y dimpués entre los de Sant Agostín y Pina y Villanueva de la Reina. Desemboca en o río Millars en a localidat de Montanellos.

En lo suyo trampo baixo, dende lo forcallo con lo barranco de la Canaleta y dica la suya desembocadura se conoixe como **barranco de la Maimona** u **río de la Maimona**.

## Referencias
Sen to Chihiro no Kamikakushi

***Sen to Chihiro no Kamikakushi*** (títol orichinal en chaponés: ***千と千尋の神隠し***, en aragonés ***Feito disaparixer***, estrenada en Aragón con o títol en castellano d***'El viaje de Chihiro***, en aragonés ***O viache de Chihiro***) ye una cinta de cine chaponés de cine d'animación de l'anyo 2001, dirichida por Hayao Miyazaki y producida por Toshio Suzuki ta la productora cinematografica *[[Studio Ghibli]]*, con guión cinematografico de Hayao Miyazaki, con as voces de Rumi Hiiragi, Miyu Irino, Mari Natsuki, Takeshi Naito, Yasuko Sawaguchi, Tsunehiko Kamijō, Takehiko Ono y Bunta Sugawara.

Spirited Away conta l'historia de *Chihiro Ogino*, una nina de 10 anyadas d'edat que cuan se muda a un nuevo vecindario ingresa en lo mundo de Kami (espritos d'o folklore xintoísta chaponés). Dimpués de que a broixa *Yubaba* converte a los suyos pais en tocíns, Chihiro prene un treballo en a casa de banyos de Yubaba pa trobar una traza de liberar-se a ella mesma y a los suyos pais y tornar a lo mundo humán.

Estrenada orichinalment en Chapón o 20 de chulio de 2001 por o distribuidor *[[Toho]]*, a cinta recibió elochios universals,  replegando 383,4 millons de dolars en a taquilla mundial. Con frecuencia se considera una d'as prencipals obras d'o sieglo XXI, asinas como una d'as millors cintas animadas nunca realizadas.

## Se veiga tamién
* Cine en 2001.
* Cintas de 2001.

## Referencias

## Vinclos externos
*  ''Sen to Chihiro no Kamikakushi'' en Internet Movie Database.
*  ''Sen to Chihiro no Kamikakushi'' en FilmAffinity.
Ratatouille (cinta)

***Ratatouille*** (títol orichinal) ye una cinta de cine estausunidense de cine d'animación de l'anyo 2007, dirichida por Brad Bird y producida por Brad Lewis ta las productoras *[[Walt Disney Pictures]]* y *[[Pixar Animation Studios]]*, con guión de Brad Bird, con as voces de Patton Oswalt, Ian Holm, Lou Romano, Janeane Garofalo, Brad Garrett, Peter O'Toole, Brian Dennehy, Peter Sohn y Will Arnett.

## Se veiga tamién
* Cine en 2007.
* Cintas de 2007.

## Referencias

## Vinclos externos

*  ''Ratatouille'' en Internet Movie Database.
*  ''Ratatouille'' en FilmAffinity.
Toy Story

**Toy Story** ye una cinta estausunidense de cine d'animación de l'anyo 1995, dirichida por John Lasseter y producida por Bonnie Arnold y Ralph Guggenheim con guión de Joss Whedon, Andrew Stanton, Joel Cohen y Alec Sokolow, con as voces de Tom Hanks, Tim Allen, Don Rickles, Jim Varney, Wallace Shawn, John Ratzenberger, Annie Potts, John Morris y Erik von Detten.

Estió o primer largometrache de Pixar, amás d'a primera cinta animada de tot por ordinador en l' historia d'o cine.

Tenendo puesto en un mundo an os chuguez antropomorficos cobran vida cuan os humans no son presents, a trama se centra en a evolución en a relación entre un monyaco vaquero clamau Woody y una figura d'acción d'un astronauta, Buzz Lightyear, que compiten por o carinyo d'o suyo duenyo, Andy Davis.

Disney y Pixar prencipioron una franquicia inspirada en os personaches y elementos d' a cinta, que incluye chuguetz y videochuegos, entre atros productos cuantos. A trama de Toy Story estió continuada en o cine con Toy Story 2 (1999), Toy Story 3 (2010) y Toy Story 4 (2019).

## Se veiga tamién
* Cine en 1995.
* Cintas de 1995.

## Referencias
Sierra de Val Hondo

La **sierra de Val Hondo** son unas elevacions de la depresión d'Ebro situadas en la marguin ezquierda de La Uerba.

La suya superficie perteneixe a los termins municipals de Longars, Muel, Mezalocha y Villanueva de la Uerba (nombraus en sentiu horario).

## Hidrografía
La versant occidental desaugua enta La Uerba, la oriental y la septentrional lo fa enta lo barranco de Torrubia, tributario d'este río.

## Altarias
La principal altaria ye Pueyo de Ladrones (659 m), seguida d'atras como El Pinar con 641 m, lo cabezo de los Barrancos de la Gabardosa (601 m), y lo cabezo de la Cortanta. Lo Balcón de Pilatos fa part d'esta sierra.

## Bibliografía
*  Instituto Geológico y Minero de España: *Mapa Geológico de España E 1:50.000. Longares*. Fuella 439 (27-16). Servicio de publicaciones del Ministerio de Industria y Energía. 2005.
Finding Nemo

***Finding Nemo*** (títol orichinal en anglés, en aragonés ***En buscando a Nemo***, estrenada en Aragón con o títol traduciu enta lo castellano como ***Buscando a Nemo***) ye una cinta de cine estausunidense de cine d'animación de l'anyo 2003, dirichida por Andrew Stanton y producida por Graham Walters con guión de Andrew Stanton, Bob Peterson y David Reynolds, con as voces d'Albert Brooks, Ellen DeGeneres, Alexander Gould y Willem Dafoe.

## Se veiga tamién
* Cine en 2003.
* Cintas de 2003.

## Referencias

## Vinclos externos

*  ''Finding Nemo'' en Internet Movie Database.
Up (cinta de 2009)

**Up** ye una cinta estausunidense de cine d'animación de l'anyo 2009, dirichida por Pete Docter y producida por Jonas Rivera con guión de Bob Peterson y Pete Docter, con as voces de Ed Asner, Christopher Plummer y Jordan Nagai.

## Se veiga tamién
* Cine en 2009.
* Cintas de 2009.

## Referencias
Cachopu

Se diz ***cachopu*** u ***cachopo*** (en castellano y eonaviego *cachopo*; y en asturiano *cachopu*) a un plato tipico d'a gastronomía asturiana, en Espanya. Consiste en dos grans chullas de vetiella, que se i meten pernil serrán y formache. Tot iste conchunto se friye y se mincha calient, dimpuesas d'haber-se arrebozato con uevo, farina y pan rallato; y gosa servir-se con trunfas, pimento y champinyons como guarnición.

## Etimolochía
Os vocables *"cachopu"* y *"cachopo"* provienen d'o vocable asturiano *cachopu* u castellano *cachopo*, respectivament, -que l'etimo d'ambos ye o vocable latín *caccabus*, que a la vegada ampró d'a voz griega *κάκκαβος* u *κακκάβη*. Tanto en asturiano como en castellano, ista palabra teneba lo significato orichinal de tronco tuero emplegato ta alzar ferramientas de labranza; manimenos, o etimo latín quereba dicir, seguntes Varrón, "recipient a on se coceba alimentos" (en latín "*vas ubi coquebant cibum*"). Por a semellanza con iste tronco tuero, tanto o vocable asturiano como lo castellano amproron o significato actual de dos chullas de vetiella empanatas, y con iste sentito ye dentrata la palabra en aragonés.

## Historia
As primeras mencions sobre o *cachopu* asturiano las replega lo doctor Gaspar Casal, en primerías d'o sieglo XVIII. En o libro d'él *El libro de cocina*, publicato en 1938 por a gastronoma Adela Garrido, aparixe iste plato clamato en castellano *filete a la asturiana* (ye dicir, "filet a l'asturiana"). O *cachopu* en adquiere, de popularidat en, os anyos 50 d'o sieglo pasato, pos o restaurant Pelayo d'Oviedo l'adhibe en a suya carta. Como diz o critico gastronomico José Ignacio Gracia Noriega, «o cachopu yera un plato antigo y de sobra conoixito por a burguesía asturiana de primerías d'o sieglo XX, pero lo suyo prestichio definitivo no arriba dica zaguerías d'as anyadas cincuanta u primerías d'as anyadas sisanta gracias a lo buen fer de bels restaurants d'Oviedo y Grau, principalment».

A partir d'ista forma orichinal, son surtitos multiples variants de *cachopu* de peix, pollo u tocín e rebutitos con marisco, salón, setas, pimentos, formaches, esparragos, etc...

Ye habitual en as zagueras anyadas a publicación de guidas e rotas de restaurants a on se sirven os millors *cachopu*. Tamién ye habitual a realización de chornadas d'o *cachopu*, d'entre que destacó lo mes d'o *cachopu*, celebrato en Madrit en noviembre de 2016.

## O millor ''cachopu'' d'Espanya
Dende 2012 se vienen celebrando distinctos campionatos rechionals de *cachopu* en a saber-las rechions d'Espanya, d'entre que destaca lo concurso de *cachopu* d'Asturias, organizato por a *Guía del cachopo*.

## Referencias
Monsters, Inc.

***Monsters, Inc.*** (títol orichinal en anglés, en aragonés ***Monstruos, S.A.***, estrenada en Aragón con ixe mesmo títol traduciu enta lo castellano) ye una cinta de cine estausunidense de cine d'animación de l'anyo 2001, dirichida por Pete Docter y producida por Darla K. Anderson ta las productoras *[[Walt Disney Pictures]]* y *[[Pixar Animation Studios]]*, con guión de Andrew Stanton y Dan Gerson, y con as voces de John Goodman, Billy Crystal, Steve Buscemi, James Coburn, Jennifer Tilly, y Mary Gibbs. Conta con una banda sonora orichinal de Randy Newman y una dirección de fotografía de Sharon Calahan (no acreditau).

## Se veiga tamién
* Cine en 2001.
* Cintas de 2001.

## Referencias

## Vinclos externos
*  ''Monsters, Inc.'' en Internet Movie Database.
*  ''Monsters, Inc.'' en FilmAffinity.
Mononoke-hime

***Mononoke-hime*** (títol orichinal en chaponés: もののけ姫, en aragonés ***A princesa Mononoke***, conoixida mas que mas internacionalment con o títol traduciu enta l'anglés de ***Princess Mononoke***, estrenada en Aragón con o suyo títol traduciu enta lo castellano de ***La princesa Mononoke***) ye una cinta de cine chaponés de cine d'animación de l'anyo 1997, dirichida por Hayao Miyazaki y producida por Toshio Suzuki ta la productora cinematografica *[[Studio Ghibli]]*, con guión de Hayao Miyazaki, y con as voces de Yōji Matsuda, Yuriko Ishida, Yūko Tanaka, Kaoru Kobayashi, Masahiko Nishimura, Tsunehiko Kamijo, Akihiro Miwa, Mitsuko Mori y Hisaya Morishige.

*Mononoke-hime* ye ambientada en zaguerías d'o periodo Muromachi de Chapón (dende 1336 dica 1573), pero incluye elementos de fantasía. A historia sigue a un choven principe Emishi clamau *Ashitaka* y ala  suya participación en una luita entre os dioses d'una selva y los humans que consumen os suyos recursos. O termin *Mononoke* (物の怪) no ye un nombre, so que una parola en idioma chaponés que designa a los sers sobrenaturals que cambian de forma, poseyen personas y causan sufrimiento, malotía u muerte.

A cinta s'estrenó en Chapón o 12 de chulio de 1997 y en os Estaus Unius o 19 d'aviento d'ixe mesmo anyo. Estió un exito de taquilla, de critica y comercial, convertindo-se en a cinta de mayor recaudación en Chapón en 1997, y tamién mantenió lo récord de taquilla de Chapón pa cintas nacionals dica *[[Sen to Chihiro no Kamikakushi]]* de 2001, unatra cinta dirichida por Miyazaki.

## Se veiga tamién
* Cine en 1997.
* Cintas de 1997.

## Referencias

## Vinclos externos

*  ''Mononoke-hime'' en Internet Movie Database.
*  ''Mononoke-hime'' en FilmAffinity.
Hayao Miyazaki

**Hayao Miyazaki** (en chaponés 宮崎 駿 "Miyazaki Hayao"), naixiu de Bunkyō, Tokio (Chapón) lo 5 de chinero de 1941, ye un director cinematografico, productor y guionista que de conchunta con Isao Takahata, fundó en 1985 Studio Ghibli, un estudio de cintas d'animación. Ha estau comparau con Walt Disney, Steven Spielberg u Orson Welles.

As obras de Miyazaki se caracterizan per la recurrencia de temas como la relación d'a humanidat con a naturaleza y la tecnolochía, a salubridat d'os patrons de vida naturals y tradicionals, a importancia de l'arte y l'artesanía y la dificultat de mantener una etica pacifista en un mundo violento. As protagonistas d'as suyas cintas son a ormino mocetas fuertes u mullers chóvens, y cuantas d'as suyas cintas presentan antagonistas moralment ambiguos con cualidaz redentoras. As obras de Miyazaki han estau muito emponderadas y premiadas y Miyazaki ha estau citau con frecuencia como inspiración pa numerosos animadors, directors y escritors.

## Obras
* *[[The Castle of Cagliostro]]* (1979).
* *[[Nausicaä of the Valley of the Wind]]* (1984).
* *[[Castle in the Sky]]* (1986).
* *[[My Neighbor Totoro]]* (1988).
* *[[Kiki's Delivery Service]]* (1989).
* *[[Porco Rosso]]* (1992).
* *[[Princess Mononoke]]* (1997).
* *[[Spirited Away]]* (2001).
* *[[Howl's Moving Castle (film)|Howl's Moving Castle]]* (2004).
* *[[Ponyo]]* (2008).
* *[[The Wind Rises]]* (2013).
* *[[How Do You Live? (cinta)|How Do You Live?]]* (2021).

## Referencias
Shaun the Sheep Movie

***Shaun the Sheep Movie*** (títol orichinal en anglés, en aragonés ***Shaun la uella cinta***, estrenada en Aragón con o títol en castellano de ***La oveja Shaun: La película***) ye una cinta coproducida por o cine britanico y lo cine francés de cine d'animación de l'anyo 2015, dirichida por Mark Burton y Richard Starzak y producida por Paul Kewley y Julie Lockhart ta la productora cinematografica *[[Aardman Animations]]* con guión cinematografico de Mark Burton y Richard Starzak, banda sonora orichinal de Ilan Eshkeri, dirección de fotografía de Charles Copping y Dave Alex Riddett, y con as voces de Justin Fletcher, John Sparkes y Omid Djalili.

A cinta sigue a la uella *Shaun* y lo suyo rabanyo a la gran ciudat pa rescatar a lo suyo granchero, que se trobó amnesico astí como resultau d'os suyos chandríos.

## Se veiga tamién
* Cine en 2015.
* Cintas de 2015.

## Referencias

## Vinclos externos

*  ''Shaun the Sheep Movie'' en Internet Movie Database.
*  ''Shaun the Sheep Movie'' en FilmAffinity.
Río d'el Racó d'en Patorrat

O **río d'el Racó d'en Patorrat** (oficialment en catalán *riu del Racó de Patorrat*), ye un afluent d'o río Pena que naixe en o municipio de La Pobla de Benifazán (País Valenciano), trescruza o municipio catalán de La Sénia y desemboca en o Pena, fendo de muga entre os municipios aragoneses de Val de Robres y Bezeit.

## Referencias
Barranco de la Coscollosa

O **barranco de la Coscollosa** (catalán *barranc de la Coscollosa*), ye un barranco que naixe en o municipio catalán de La Sénia, en os Puertos de Beceit y desemboca en o municipio aragonés de Beceit en o río Matarranya.

## Toponimia
L'oronimo *Coscollosa* indica abundancia de coscollos (*Quercus coccifera*), que no corresponden a lo pico bioclimatico supramediterranio d'istas altarias, por lo que puede referir-se a formacions arbustivas de carrasca (*Quercus ilex ballota*).

## Se veiga tamién
* La Coscollosa

## Referencias
Aardman Animations

**Aardman Animations, Ltd.** u tamién **Aardman Studios** ye una empresa anglesa de cine d'animación con seu en Bristol, Anglaterra, Reino Uniu.

Aardman ye conoixiu per cintas realizadas con tecnica d'animación stop-motion fendo servir plastilina, particularment aquellas que presentan a los personaches Wallace y Gromit. Dimpués de cualques curtometraches d'animación per ordinador experimentals en zaguerías d'o decenio de 1990, prencipiando con Owzat (1997), ingresoron a lo mercau de l'animación per ordinador con Flushed Away (2006).

## Cintas
*Chicken Run (2000)
*The Curse of the Were-Rabbit (2005)
*Flushed Away (2006)
*Arthur Christmas (2011)
*The Pirates! In an Adventure with Scientists! (2012)
*Shaun the Sheep Movie (2015)
*Early Man (2018)
*A Shaun the Sheep Movie: Farmageddon (2019)

## Series de televisión
*Morph(1977–hue)
*Creature Comforts(1989–2011
*Wallace and Gromit(1989–hue)
*Chicken Run(2000–hue)
*Shaun the Sheep(2007-hue)
*Timmy Time (2009-2012)

## Referencias
Plastilina

A **plastilina** ye un material plastico, de colors variadas, emplegau en arte. A composición d'a plastilina ye aproximadament un 65% de producto base (prencipalment cheso), un 10% de vaselina, un 5% de calsinera, un 10% de lanolina y un 10% de acido estearico. No se puede endurir a lo forno; manimenos, se regala cuan s'exposa a la calor y ye flamiable a temperaturas muit elevadas.

En 1880, Franz Kolb, lo propietario d'una botica en Múnich, Alemanya, inventó la plastilina. Ta par d'alavez, Múnich yera un centro d'artes, y entre os amigos de Kolb i heba tamién escultors. Istes se chemecaban que l'archila que usaban pa modelar as suyas esculturas ixugase decamín y sobre tot en hibierno, estase muito dificil treballar con ella. Pa comercializar la suya invención, la publicó en 1889 en Faber-Castell, con o nombre de "Münchner Künstler Plastilin".

## Referencias